| Verderolo común |
| --- |
| Macho enriba, femia embaixo |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Fringillidae |
| Xénero: | *Chloris* |
| Especie: | ***C. chloris*** |

 |
| Nome binomial |
| '**Chloris chloris'**(Linnaeus, 1758) |
| Distribución do verderolo común.Distribución do verderolo común.Distribución do verderolo común. |
| Sinonimia |
| *Carduelis chloris* |

O **verderolo común** (*Chloris chloris*) é un paxaro presente en toda Europa, norte de África e suroeste de Asia. Aínda que se comporta en xeral como ave sedentaria, algunhas poboacións que viven nas zonas máis boreais da súa distribución, móvense cara ao sur no inverno.

Descrición
----------

|  |
| --- |
| *O verderolo é un paxaro*
*que adeprendeu a cantar;*
*agora os nenos da escola*
*quéreno engaiolar*.—L. Vázquez |

O verderolo común mide entre 14 e 16 cm de lonxitude. É de cor verde oliva, coas plumas das ás e a beira do rabo de cor amarela dourada. As femias e os exemplares novos son menos brillantes e teñen tons castaños no lombo. O peteiro é groso e cónico. Ten o rabo curto e a cabeza grande.

Distribución e hábitat
----------------------

Ademais das zonas xa citadas o verderolo foi introducido e está presente en Nova Zelandia, parte de Australia, e algúns países da América do sur, como o Brasil e a Arxentina.

As súas zonas de cría máis comúns sitúanse nas beiras de zonas de bosque, sebes e xardíns con vexetación relativamente mesta.

Reprodución
-----------

A súa época de cría vai de finais de abril a xuño. O niño ten forma de pratiño e constrúeno en sebes ou vexetación mesta. Poñen 5 ou 6 ovos abrancazados con manchas e puntos castaños escuros. A femia choca os ovos 13 ou 14 días e os dous membros da parella alimentan os polos.

Conduta e alimentación
----------------------

O seu voo ondulante é moi característico. Na época nupcial o macho voa describindo círculos ó redor da femia, cantando sen parar.

Non teme a presenza humana. Fóra da época de cría pode xuntarse en bandos, ás veces mesturado con outras especies de frinxílidos. A base da súa alimentación son as sementes, aínda que pode alimentar as crías tamén con algúns insectos.

Galería de imaxes
-----------------

* 
* 
* Cuculus canorus bangsi + Carduelis chloris*Cuculus canorus bangsi* + *Carduelis chloris*
* 
* 
* 
* 
* 
* 
* 
*

Notas
-----

1. ↑  BirdLife International (2012). "*Carduelis chloris*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 de novembro de 2013.
2. ↑  "Chloris chloris - Avibase". *avibase.bsc-eoc.org*. Consultado o 2017-06-08.
3. ↑  Penas Patiño, Xosé M.; Pedreira López, Carlos (1980). *Guía das aves de Galicia. Ficha do verderolo*. Ilustrado por Calros Silvar. Vigo: Editorial Galaxia. p. 87. ISBN 84-7154-379-6.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Verderolo común*** |

|  |  |
| --- | --- |
| Control de autoridades | 
* Wd: Q27075785
* BRE: 1991782
* EBID: ID
* GEC: 0150325

 |

|  |  |
| --- | --- |
| Identificadores taxonómicos | 
* ADW: Carduelis\_chloris
* Avibase: 65BD2033E2A722C8
* BirdLife: 22720330
* Dyntaxa: 103042
* eBird: eurgre1
* EUNIS: 968
* FE-New: ID
* Fossilworks: 368935
* GBIF: 5845582
* iNaturalist: 145360
* IRMNG: 11736128
* ITIS: 997806
* IUCN: 22720330
* NBN: NHMSYS0021002985
* NCBI: 37601
* Soortenregister: 139550
* TAXREF: 4582
* WoRMS: 558540
* Xeno-canto: Chloris-chloris

 |